title: Kommissionens gennemførelsesforordning (EU) 2019/662 af 25. april 2019 om forlængelse af dispensationen fra Rådets forordning (EF) nr. 1967/2006 for så vidt angår mindsteafstanden fra kysten og mindstedybden for anvendelsen af vod brugt fra fartøjer, der fisker efter glaskutling (Aphia minuta), Ferrers kutling (Pseudaphia ferreri) og slank pikarel (Spicara smaris) i visse spanske territorialfarvande (Balearerne)

text:
                  26.4.2019

                  DA

                  Den Europæiske Unions Tidende

                  L 112/16

         KOMMISSIONENS GENNEMFØRELSESFORORDNING (EU) 2019/662
         af 25. april 2019
         om forlængelse af dispensationen fra Rådets forordning (EF) nr. 1967/2006 for så vidt angår mindsteafstanden fra kysten og mindstedybden for anvendelsen af vod brugt fra fartøjer, der fisker efter glaskutling (Aphia minuta), Ferrers kutling (Pseudaphia ferreri) og slank pikarel (Spicara smaris) i visse spanske territorialfarvande (Balearerne)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1967/2006 af 21. december 2006 om forvaltningsforanstaltninger til bæredygtig udnyttelse af fiskeressourcerne i Middelhavet, om ændring af forordning (EØF) nr. 2847/93 og om ophævelse af forordning (EF) nr. 1626/94 (1), særlig artikel 13, stk. 5, og
         ud fra følgende betragtninger:

                     (1)

                     I henhold til artikel 13, stk. 1, i forordning (EF) nr. 1967/2006 er det forbudt at anvende trukne redskaber inden for 3 sømil fra kysten eller inden for 50 m-dybdekurven, hvis en sådan dybde nås tættere på kysten.

                     (2)

                     Kommissionen kan efter anmodning fra en medlemsstat indrømme dispensation fra artikel 13, stk. 1, i forordning (EF) nr. 1967/2006, såfremt en række betingelser i artikel 13, stk. 5 og 9, er opfyldt.

                     (3)

                     En dispensationen fra artikel 13, stk. 1, første afsnit, i nævnte forordning blev indrømmet indtil den 6. december 2016 ved Kommissionens gennemførelsesforordning (EU) nr. 1233/2013 (2).

                     (4)

                     Den 9. august 2016 anmodede de spanske myndigheder Kommissionen om at forlænge dispensationen ud over anvendelsesperioden for forordning (EU) nr. 1233/2013. Spanien fremlagde ajourførte oplysninger som begrundelse for en forlængelse af dispensationen.

                     (5)

                     Den Videnskabelige, Tekniske og Økonomiske Komité for Fiskeri (STECF) vurderede på sit 53. plenarmøde, som blev afholdt i oktober 2016, den dispensation, som Spanien har anmodet om, og det dertil knyttede udkast til forvaltningsplan (3).

                     (6)

                     STECF bemærkede, at det nye udkast til forvaltningsplanen for 2016-2019 var væsentligt forbedret sammenlignet med den tidligere forvaltningsplan, som blev vedtaget i 2013. Dog pegede STECF på visse forhold, som krævede yderligere begrundelse og præcisering, særlig for så vidt angår den øgede fleksibilitet i forbindelse med optælling af flåden, fiskeri over Posidonia-havgræsenge, opdeling af farvandet rundt om Mallorca i to forvaltningsområder, forøgelse af den sæsonbestemte TAC og forlængelse af fangstperioden for pikarel.

                     (7)

                     På baggrund af STECF's evaluering anmodede Kommissionen om yderligere data og præciseringer, som Spanien indgav til Kommissionen den 19. juni og den 6. november 2017 sammen med en videnskabelig undersøgelse (4). Spanien trak to forslag til ændringer af forvaltningsplanen tilbage, nemlig forslaget om opdeling af farvandet rundt om Mallorca i to forvaltningsområder og forslaget om forlængelse af fangstperioden for pikarel.

                     (8)

                     Spanien vedtog forvaltningsplanen ved dekret (5) i henhold til artikel 19, stk. 2, i forordning (EF) nr. 1967/2006.

                     (9)

                     Den forlængelse af dispensationen, som Spanien har anmodet om, opfylder betingelserne i artikel 13, stk. 5 og 9, i forordning (EF) nr. 1967/2006.

                     (10)

                     Der er særlige geografiske begrænsninger i form af fastlandssoklens begrænsede størrelse og i form af den geografiske fordeling af målarten, der udelukkende forekommer i visse zoner i kystområder med en dybde på under 50 m.

                     (11)

                     Fiskeri med vod brugt fra fartøjer kan ikke udøves med andre redskaber og har ingen væsentlig indvirkning på havmiljøet. Fiskeriet er selektivt, da nettene trækkes igennem vandsøjlen og således ikke rører havbunden.

                     (12)

                     Anmodningen omfatter fartøjer, der er opført i det maritime register administreret af Balearernes generaldirektorat for fiskeri og havmiljø, og som kan dokumentere, at de har udøvet det pågældende fiskeri i mere end fem år, og som fisker i henhold til en forvaltningsplan, der regulerer fiskeriet efter glaskutling (Aphia minuta), Ferrers kutling (Pseudaphia ferreri) og slank pikarel (Spicara smaris) med vod brugt fra fartøjer. Disse fartøjer er opført på en liste, der er sendt til Kommissionen i overensstemmelse med kravene i artikel 13, stk. 9, i forordning (EF) nr. 1967/2006.

                     (13)

                     Den dispensation, som Spanien har anmodet om, berører et begrænset antal på 55 fartøjer.

                     (14)

                     Forvaltningsplanen sikrer, at fiskeriindsatsen ikke intensiveres i fremtiden, eftersom der kun udstedes fiskeritilladelser til 55 specificerede fartøjer, og der vil blive fastsat et samlet loft i tonnage og effekt.

                     (15)

                     De pågældende fiskeriaktiviteter finder sted meget tæt på kysten og berører derfor ikke andre fartøjers aktiviteter.

                     (16)

                     Det pågældende fiskeri opfylder kravene i artikel 4, stk. 1, i forordning (EF) nr. 1967/2006, som på visse betingelser tillader fiskeri hen over beskyttede habitater, hvis det pågældende fiskeri udøves således, at havgræsengene ikke røres.

                     (17)

                     Da de pågældende fiskeriaktiviteter er selektive og kun har en ubetydelig indvirkning på havmiljøet samt ikke berøres af bestemmelserne i artikel 4, stk. 5, i forordning (EF) nr. 1967/2006, kan der indrømmes dispensation fra den mindstemaskestørrelse, der er omhandlet i artikel 9, stk. 7, i forordning (EF) nr. 1967/2006. Derfor finder de regler om mindstemaskestørrelse, der er fastsat i artikel 9, stk. 3, ikke anvendelse.

                     (18)

                     Kravene i artikel 8, stk. 1, litra h), i forordning (EF) nr. 1967/2006 finder ikke anvendelse, da de vedrører trawlere.

                     (19)

                     Fiskeri med vod brugt fra fartøjer reguleres i den spanske forvaltningsplan for at sikre, at fangsterne af de arter, der er nævnt i bilag III til forordning (EF) nr. 1967/2006, er minimale, og at fiskeriaktiviteterne ikke er rettet imod cephalopoder.

                     (20)

                     Den spanske forvaltningsplan omfatter foranstaltninger til overvågning af fiskeriaktiviteterne, jf. artikel 13, stk. 9, tredje afsnit, i forordning (EF) nr. 1967/2006 og artikel 14 og 15 i Rådets forordning (EF) nr. 1224/2009 (6).

                     (21)

                     Der bør derfor gives tilladelse til den forlængelse af dispensationen, der anmodes om.

                     (22)

                     Spanien bør aflægge rapport til Kommissionen rettidigt og i overensstemmelse med den overvågningsplan, der er fastsat i den spanske forvaltningsplan.

                     (23)

                     Varigheden af forlængelsen af dispensationen bør begrænses for at give mulighed for, at der hurtigt kan træffes korrigerende forvaltningsforanstaltninger, såfremt rapporten til Kommissionen skulle vise en ringe bevarelsesstatus for den udnyttede bestand, samtidig med at det videnskabelige grundlag for en forbedret forvaltningsplan udbygges.

                     (24)

                     Da den dispensation, der blev indrømmet ved gennemførelsesforordning (EU) nr. 1233/2013, udløb den 6. december 2016, bør nærværende forordning finde anvendelse fra den 6. december 2016.

                     (25)

                     Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

               VEDTAGET DENNE FORORDNING:

            Artikel 1
            Dispensation
            Artikel 13, stk. 1, i forordning (EF) nr. 1967/2006 finder ikke anvendelse i spanske territorialfarvande, som grænser op til kysten i den selvstyrende region Balearerne, på fiskeri efter glaskutling (Aphia minuta), Ferrers kutling (Pseudaphia ferreri) og slank pikarel (Spicara smaris) med anvendelse af vod brugt fra fartøjer, som:

                        a)

                        er opført i det maritime register, som forvaltes af Balearernes generaldirektorat for fiskeri og havmiljø

                        b)

                        kan dokumentere, at de har udøvet det pågældende fiskeri i mere end fem år, og ikke forårsager en forøgelse af fiskeriindsatsen i fremtiden, samt

                        c)

                        har en fiskeritilladelse og fisker i henhold til den forvaltningsplan, som Spanien har vedtaget i henhold til artikel 19, stk. 2, i forordning (EF) nr. 1967/2006.

            Artikel 2
            Overvågningsplan og rapportering
            Senest i juni 2019 sender Spanien Kommissionen en rapport, der udfærdiges i overensstemmelse med den overvågningsplan, som er fastsat i den i artikel 1, litra c), nævnte forvaltningsplan.

            Artikel 3
            Ikrafttræden og anvendelsesperiode
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse fra den 6. december 2016 til den 31. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. april 2019.

                  På Kommissionens vegne

               Jean-Claude JUNCKER

                  Formand

            (1)  EUT L 409 af 30.12.2006, s. 11.

            (2)  Kommissionens gennemførelsesforordning (EU) nr. 1233/2013 af 29. november 2013 om dispensation fra Rådets forordning (EF) nr. 1967/2006 for så vidt angår mindsteafstanden fra kysten og mindstedybden for anvendelsen af vod brugt fra fartøjer, der fisker efter glaskutling (Aphia minuta), Ferrers kutling (Pseudaphia ferreri) og slank pikarel (Spicara smaris) i visse spanske territorialfarvande (Balearerne) (EUT L 322 af 3.12.2013, s. 17).

            (3)  Rapporten fra STECF's 53. plenarmøde (PLEN-16-03, JRC103924): https://stecf.jrc.ec.europa.eu/reports/plenary

            (4)  Undersøgelse af fiskeri med »gerretera«-vod brugt fra fartøjer ved Ibiza, 30. maj 2017 (Estudio de la pesca de »gerret« con artes de tirada en la Isla de Ibiza)

            (5)  Decreto 19/2019, de 15 de marzo, por el que se establece el Plan de Gestión Pluriinsular para la Pesca con Artes de Tiro Tradicionales en aguas de las Illes Balears (BOIB N° 035, 16.3.2019, p. 9442).

            (6)  Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).


title: Kommissionens gennemførelsesforordning (EU) 2019/663 af 25. april 2019 om 300. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  26.4.2019

                  DA

                  Den Europæiske Unions Tidende

                  L 112/19

         KOMMISSIONENS GENNEMFØRELSESFORORDNING (EU) 2019/663
         af 25. april 2019
         om 300. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Den 17. april 2019 besluttede Sanktionskomitéen under FN's Sikkerhedsråd at ændre et punkt på listen over de personer, grupper og enheder, der er omfattet af indefrysningen af midler og økonomiske ressourcer.

                     (3)

                     Sanktionskomitéen under FN's Sikkerhedsråd besluttede den 22. april 2019 at fjerne et punkt fra listen over de personer, grupper og enheder, der er omfattet af indefrysningen af pengemidler og økonomiske ressourcer.

                     (4)

                     Bilag I til forordning (EF) nr. 881/2002 bør derfor ændres —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. april 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EFT L 139 af 29.5.2002, s. 9.

            BILAG
            I bilag I til Rådets forordning (EF) nr. 881/2002 foretages følgende ændringer:

                        1.

                        Identifikationsoplysningerne i følgende punkt under overskriften »Fysiske personer« ændres således: Punktet »Zulkarnaen (alias a) Zulkarnan, b) Zulkarnain, c) Zulkarnin, d) Arif Sunarso, e) Aris Sumarsono, f) Aris Sunarso, g) Ustad Daud Zulkarnaen, h) Murshid). Fødselsår: 1963. Fødested: landsbyen Gebang, Masaran, Sragen, Centraljava, Indonesien. Nationalitet: indonesisk.« affattes således: »Aris Sumarsono (alias af god kvalitet: a) Zulkarnan, b) Zulkarnain, c) Zulkarnin, d) Arif Sunarso, e) Zulkarnaen, f) Aris Sunarso, g) Ustad Daud Zulkarnaen; alias af mindre god kvalitet: Murshid). Fødselsår: 1963. Fødested: landsbyen Gebang, Masaran, Sragen, Centraljava, Indonesien. Nationalitet: indonesisk. Den i artikel 7d, stk. 2, litra i), omhandlede dato: 16.5.2005.«

                        2.

                        Følgende punkt under overskriften »Fysiske personer« udgår: »Fethi Ben Hassen Ben Salem Al-Haddad (alias a) Fethi ben Assen Haddad, b) Fathy Hassan al Haddad). Adresse: a) Via Fulvio Testi 184, Cinisello Balsamo (MI), Italien, b) Via Porte Giove 1, Mortara (PV), Italien (bopæl). Fødselsdato: a) 28.6.1963, b) 28.3.1963. Fødested: Tataouene, Tunesien. Nationalitet: Tunesisk. Pasnr.: L183017 (tunesisk pas udstedt den 14.2.1996, som udløb den 13.2.2001). Andre oplysninger: Italiensk skatteregistreringsnr.: HDDFTH63H28Z352V. Den i artikel 2a, stk. 4, litra b), omhandlede dato: 17.3.2004.«


title: Kommissionens gennemførelsesforordning (EU) 2019/705 af 2. maj 2019 om tarifering af visse varer i den kombinerede nomenklatur

text:
                  8.5.2019

                  DA

                  Den Europæiske Unions Tidende

                  L 120/8

         KOMMISSIONENS GENNEMFØRELSESFORORDNING (EU) 2019/705
         af 2. maj 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. maj 2019.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        En snurretop af plast med en affyrer og en udløsersnor.
                        Snurretoppen sættes i gang med affyreren og udløsersnoren. Den kan anvendes uafhængigt til underholdning af personer. Alternativt kan to eller flere varer (der affyres ind i en særlig skålformet arena (foreligger særskilt)) anvendes af to eller flere personer, der konkurrerer om at slå modstanderens snurretop ud.
                        Se billedet (*1)

                        9503 00 95

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9503 00  og 9503 00 95 .
                        Varen er en snurretop, der betragtes som et stykke legetøj henhørende under pos. 9503 00  (se også de forklarende bemærkninger til HS, pos. 9503 , punkt D), nr. xix)). Den har de objektive karakteristika, der kendetegner et stykke legetøj til underholdning af personer.
                        Selv om varen kan anvendes til konkurrencer mellem to eller flere personer, er en sådan anvendelse ikke en iboende del af varens objektive karakteristika, når den foreligger særskilt (uden den særlige arena). Tarifering under pos. 9504  som en vare til selskabsspil er derfor udelukket.
                        Varen tariferes derfor under KN-kode 9503 00 95  som andet legetøj af plast.

               (*1)  Billedet er kun vejledende.


title: Kommissionens gennemførelsesforordning (EU) 2019/1670 af 1. oktober 2019 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser Grana Padano (BOB)

text:
                  7.10.2019

                  DA

                  Den Europæiske Unions Tidende

                  L 256/6

         KOMMISSIONENS GENNEMFØRELSESFORORDNING (EU) 2019/1670
         af 1. oktober 2019
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser »Grana Padano« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Grana Padano«, der er registreret ved Kommissionens forordning (EF) nr. 1107/96 (2) som ændret ved Kommissionens forordning (EU) nr. 584/2011 (3).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (4).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen Grana Padano (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. oktober 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

            (3)  Kommissionens gennemførelsesforordning (EU) nr. 584/2011 af 17. juni 2011 om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Grana Padano (BOB)) (EUT L 160 af 18.6.2011, s. 65).

            (4)  EUT C 188 af 4.6.2019, s. 3.


title: Kommissionens gennemførelsesforordning (EU) 2019/1718 af 14. oktober 2019 om beskyttelse af de traditionelle benævnelser Opolo, Vrhunsko vino s kontroliranim zemljopisnim podrijetlom (Vrhunsko vino KZP), Kvalitetno biser vino, Mlado vino, Vrhunsko pjenušav vino og Kvalitetno vino s kontroliranim zemljopisnim podrijetlom (Kvalitetno vino KZP) som identifikation af vine produceret i Kroatien

text:
                  15.10.2019

                  DA

                  Den Europæiske Unions Tidende

                  L 262/13

         KOMMISSIONENS GENNEMFØRELSESFORORDNING (EU) 2019/1718
         af 14. oktober 2019
         om beskyttelse af de traditionelle benævnelser »Opolo«, »Vrhunsko vino s kontroliranim zemljopisnim podrijetlom (Vrhunsko vino KZP)«, »Kvalitetno biser vino«, »Mlado vino«, »Vrhunsko pjenušav vino« og »Kvalitetno vino s kontroliranim zemljopisnim podrijetlom (Kvalitetno vino KZP)« som identifikation af vine produceret i Kroatien
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter (1), særlig artikel 115, stk. 2 og 3, og
         ud fra følgende betragtninger:

                     (1)

                     Ved Kommissionens forordning (EF) nr. 607/2009 (2) er der fastsat nærmere bestemmelser, for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter. Forordning (EF) nr. 607/2009 blev ophævet ved delegeret forordning (EU) 2019/33 (3) den 14. januar 2019.

                     (2)

                     I henhold til artikel 61, stk. 5, i delegeret forordning (EU) 2019/33 finder forordning (EF) nr. 607/2009 fortsat anvendelse på ansøgninger om beskyttelse og indsigelsesprocedurer vedrørende traditionelle benævnelser, for hvilke en ansøgning om beskyttelse var til behandling på ikrafttrædelsesdatoen for delegeret forordning (EU) 2019/33.

                     (3)

                     Den 17. maj 2013 indgav Kroatien i henhold til artikel 30 i forordning (EF) nr. 607/2009 en ansøgning til Kommissionen om beskyttelse af benævnelserne »Opolo«, »Vrhunsko vino s kontroliranim zemljopisnim podrijetlom (Vrhunsko vino KZP)«, »Kvalitetno biser vino«, »Mlado vino«, »Vrhunsko pjenušavo vino« og »Kvalitetno vino s kontroliranim zemljopisnim podrijetlom (Kvalitetno vino KZP)« som traditionelle benævnelser (i det følgende benævnt »de kroatiske traditionelle benævnelser« og »de traditionelle benævnelser, for hvilke Kroatien anmodede om beskyttelse«).

                     (4)

                     Ansøgningen om beskyttelse af de kroatiske traditionelle benævnelser blev offentliggjort i Den Europæiske Unions Tidende (4) den 10. februar 2018, og den 4. april 2018 modtog Kommissionen en indsigelse mod ansøgningen om beskyttelse af de traditionelle benævnelser fra Bosnien-Hercegovina i henhold til artikel 37, stk. 1, i forordning (EF) nr. 607/2009.

                     (5)

                     Kommissionen gennemgik den begrundede indsigelse og den dokumentation, som Bosnien-Hercegovina havde fremlagt, og fandt indsigelsen antagelig i henhold til artikel 38 i forordning (EF) nr. 607/2009.

                     (6)

                     Bosnien-Hercegovina gjorde indsigelse mod ansøgningen om beskyttelse på grundlag af, at de traditionelle benævnelser, for hvilke Kroatien anmodede om beskyttelse, er omfattet af Bosnien-Hercegovinas lovgivning som benævnelser, der beskriver visse vine efter deres kvalitet, farve eller restsukkerindhold, og er benævnelser, som traditionelt anvendes af landets vinproducenter. Bosnien-Hercegovina anførte desuden, at de traditionelle benævnelser, for hvilke Kroatien anmodede om beskyttelse, er en del af den tidligere Socialistiske Føderative Republik Jugoslaviens (»SFRJ«) juridiske arv og blev derfor overført til lovgivningen i de lande, der opstod som følge af opløsningen af det tidligere SFRJ. Endelig understregede Bosnien-Hercegovina, at kroatisk er et af de officielle sprog i Bosnien-Hercegovina, hvilket forklarer eksistensen af visse benævnelser, der er enslydende med benævnelser, som anvendes i Kroatien til at beskrive vine. På det grundlag anmodede Bosnien-Hercegovina om, at dets producenters ret til fortsat at anvende benævnelserne, efter at retsakten om beskyttelse af de kroatiske traditionelle benævnelser træder i kraft, sikredes.

                     (7)

                     Ved brev af 28. august 2018 fremsendte Kommissionen dossiererne i forbindelse med indsigelsen til Kroatien og opfordrede Kroatien til at fremsætte sine bemærkninger inden for to måneder fra dateringen af Kommissionens brev, i overensstemmelse med artikel 39, stk. 1, i forordning (EF) nr. 607/2009.

                     (8)

                     Kroatien og Bosnien-Hercegovina meddelte Kommissionen pr. e-mail, at de havde tilsigt at mødes for at nå til enighed. Begge lande anmodede Kommissionen om at være tilstede ved mødet.

                     (9)

                     På mødet, der blev afholdt den 30. januar 2019 anerkendte Kroatien, at de pågældende traditionelle benævnelser er blevet anvendt i adskillige regioner i det tidligere SFRJ i årtier, og forsikrede Bosnien-Hercegovina, at Kroatien ikke ville påberåbe sig eneret til at anvende dem. Kroatien udtrykte dog bekymring, for så vidt angik anvendelsen af visse af de traditionelle benævnelser, for hvilke Kroatien anmodede om beskyttelse, i Bosnien-Hercegovina til at beskrive vin uden beskyttet oprindelsesbetegnelse eller beskyttet geografisk betegnelse. Bosnien-Hercegovina gav forsikring om, at den igangværende tilpasning af Bosnien-Hercegovinas lovgivning til EU-retten, for så vidt angår traditionelle benævnelser, vil løse dette problem.

                     (10)

                     Begge lande erkendte, at de ikke blot har den juridiske arv fra det tidligere SFRJ til fælles, men at de også uundgåeligt benytter de samme grundlæggende slaviske ord som synonymer for benævnelser som »beskyttet oprindelsesbetegnelse«, »kvalitetsvin« og »ung vin«. Begge lande accepterede, at hvis benævnelserne kun skulle beskyttes for ét land, ville det være umuligt for det andet land at udskifte benævnelser, som er blevet anvendt i årtier, med benævnelser, som ikke er identiske med de traditionelle kroatiske benævnelser.

                     (11)

                     Kroatien og Bosnien-Hercegovina blev enige om, at der bør fastsættes en overgangsperiode, i løbet af hvilken det skal være tilladt for Bosnien-Hercegovina at anvende de beskyttede traditionelle benævnelser for vinavlsprodukter, som ikke stemmer overens med definitionen og ikke opfylder de betingelser for anvendelse af benævnelserne, som er fastsat i denne forordning. Overgangsperioden skal gøre det muligt for Bosnien-Hercegovina at færdiggøre den gradvise tilpasning af sin lovning til EU-retten, eller som alternativ tilpasse mærkningen af vine, som bærer de pågældende kroatiske traditionelle benævnelser.

                     (12)

                     Indholdet af den aftale, der blev indgået mellem Kroatien og Bosnien-Hercegovina, strider ikke mod EU-retten.

                     (13)

                     Da Bosnien-Hercegovinas relevante lovgivning endnu ikke er fuldt ud tilpasset til EU-retten, herunder artikel 35, stk. 1, litra c), nr. ii), i forordning (EF) nr. 607/2009, kan en parallel ansøgning om beskyttelse fra Bosnien-Hercegovina i henhold til nævnte forordning ikke udgøre en mulig løsning.

                     (14)

                     Under hensyntagen til de producenters og operatørers interesse, som hidtil lovligt har anvendt disse benævnelser, og med henblik på at afhjælpe de midlertidige vanskeligheder, som Bosnien-Hercegovina står over for, er det hensigtsmæssigt at indrømme en overgangsperiode for at give mulighed for den gradvise tilpasning af Bosnien-Hercegovinas lovgivning til EU-retten.

                     (15)

                     Da forordningen imidlertid kun finder anvendelse på Unionens område, vedrører overgangsperioden kun vinavlsprodukter med oprindelse i Bosnien-Hercegovina, som importeres til og markedsføres i Unionen med anvendelse af de beskyttede kroatiske traditionelle benævnelser, til trods for at de ikke stemmer overens med definitionen og ikke opfylder betingelserne for anvendelse.

                     (16)

                     På baggrund af ovenstående og i betragtning af, at den ansøgning, Kroatien har indgivet, opfylder de betingelser, som er fastsat i artikel 112 i forordning (EU) nr. 1308/2013, og som der henvises til i artikel 40, stk. 1, i forordning (EF) nr. 607/2009, bør de kroatiske traditionelle benævnelser til identifikation af vine produceret i Kroatien beskyttes og opføres i det elektroniske register e-Bacchus.

                     (17)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Følgende traditionelle benævnelser til identifikation af vinavlsprodukter produceret i Kroatien beskyttes og opføres i det elektroniske register e-Bacchus:

                        a)

                        traditionelle benævnelser i henhold til artikel 112, litra a), i forordning (EU) nr. 1308/2013:

                                    —

                                    »Vrhunsko vino s kontroliranim zemljopisnim podrijetlom (Vrhunsko vino KZP)«

                                    —

                                    »Kvalitetno biser vino«

                                    —

                                    »Vrhunsko pjenušavo vino«

                                    —

                                    »Kvalitetno vino s kontroliranim zemljopisnim podrijetlom (Kvalitetno vino KZP)«

                        b)

                        traditionelle benævnelser i henhold til artikel 112, litra b), i forordning (EU) nr. 1308/2013:

                                    —

                                    »Opolo«

                                    —

                                    »Mlado vino«.

                  Definitionerne og betingelser for anvendelse af de traditionelle benævnelser i fastsat i bilaget til denne forordning.

            Artikel 2
            De benævnelser, der beskyttes i henhold til artikel 1, kan anvendes i en periode på fem år fra datoen for denne forordnings ikrafttræden til at betegne vinavlsprodukter, som ikke stemmer overens med definitionen og ikke opfylder betingelserne for anvendelse for de beskyttede benævnelser omhandlet i artiklen, og som importeres til og markedsføres på Unionens område fra Bosnien-Hercegovina, hvis disse benævnelser traditionelt anvendes på dette tredjelands område.
            Efter udløbet af femårsperioden må kun vinavlsprodukter omhandlet i stk. 1, som er importeret til Unionen fra Bosnien-Hercegovina før udløbet af femårsperioden markedsføres lovligt, indtil alle eksisterende lagre er opbrugt.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. oktober 2019.

                  På Kommissionens vegne

                  Jean-Claude JUNCKER

               Formand

            (1)  EUT L 347 af 20.12.2013, s. 671.

            (2)  Kommissionens forordning (EF) nr. 607/2009 af 14. juli 2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter (EUT L 193 af 24.7.2009, s. 60).

            (3)  Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation (EUT L 9 af 11.1.2019, s. 2).

            (4)  EUT C 51 af 10.2.2018, s. 24.

            BILAG

               Definitioner og betingelser for anvendelse for den traditionelle benævnelse som omhandlet i artikel 1

               »Opolo«

               Betegnelse: Opolo

               Sprog: Kroatisk

               Definition:»Opolo« er en traditionel benævnelse i henhold til artikel 112, litra b), i forordning (EU) nr. 1308/2013. Den traditionelle benævnelse er tilladt for ikkemousserende rosévin med fremherskende frugtsmagsnuancer og udelukkende fremstillet af røde druer af anbefalede sorter af arten Vitis Vinifera, i overensstemmelse med bekendtgørelsen om den nationale liste over certificerede druesorter (det kroatiske statstidende nr. 53/2014). Vine, der beskrives med den traditionelle benævnelse »Opolo«, er fremstillet ved hjælp af den teknologi, der bruges til fremstilling af hvidvine, og har et virkeligt alkoholindhold på 11 % vol. Det maksimale udbytte for sådanne vine er 12 000 kg/ha. Analytiske og organoleptiske undersøgelser er obligatoriske. »Opolo«-vines farve kan variere fra lys til intens rosa.

               Liste over de pågældende beskyttede oprindelsesbetegnelser og beskyttede geografiske betegnelser: Den traditionelle benævnelse »Opolo« kan bruges til beskrivelse af vine, som bærer den beskyttede oprindelsesbetegnelse »Primorska Hrvatska«, »Hrvatska Istra«, »Hrvatsko primorje«, »Sjeverna Dalmacija«, »Dalmatinska zagora« eller »Srednja i Južna Dalmacija«, og som opfylder kravene til anvendelse af denne traditionelle benævnelse.

               Kategorier af vinavlsprodukter: Vin som defineret i bilag VII, del II, punkt 1, i forordning (EU) nr. 1308/2013.

               »Vrhunsko vino s kontroliranim zemljopisnim podrijetlom (Vrhunsko vino KZP)«

               Betegnelse: Vrhunsko vino s kontroliranim zemljopisnim podrijetlom (Vrhunsko vino KZP), uanset om den er suppleret med:

                        —

                        Arhivsko vino: for vine, der lagres i kælder i fem år eller mere, heraf mindst tre år på flaske

                        —

                        Desertno vino: for vine, der er fremstillet ved forarbejdning af overmodne eller tørrede druer uden tilsætning af noget stof, og som har et naturligt alkoholindhold på mindst 16 % vol. og et virkeligt alkoholindhold på mindst 9 % vol.

                        —

                        Kasna berba: for vine, der er fremstillet af overmodne druer, og som har mindst 94° Oechsle

                        —

                        Izborna berba: for vine, der er fremstillet af særligt udvalgte druer, og som har mindst 105° Oechsle

                        —

                        Izborna berba bobica: for vine, der er fremstillet af udvalgte, overmodne og botrytisinficerede druer, og som har mindst 127° Oechsle

                        —

                        Izborna berba prosušenih bobica: for vine, der er fremstillet af udvalgte, overmodne druer, og som har mindst 154° Oechsle

                        —

                        Ledeno vino: for vine, der er fremstillet af druer, der er høstet ved en temperatur på mindst -7 °C og forarbejdet i frossen tilstand, og som har mindst 127° Oechsle.

               Sprog: Kroatisk

               Definition:»Vrhunsko vino s kontroliranim zemljopisnim podrijetlom (Vrhunsko vino KZP)« er en traditionel benævnelse i henhold til artikel 112, litra a), i forordning (EU) nr. 1308/2013. Denne traditionelle benævnelse er et synonym for »beskyttet oprindelsesbetegnelse« og er tilladt til betegnelse af vine, som er fremstillet af druer af anbefalede sorter af arten Vitis Vinifera, i overensstemmelse med bekendtgørelsen om den nationale liste over certificerede druesorter (det kroatiske statstidende nr. 53/2014). Det naturlige alkoholindhold i disse vine skal være mindst:

                        —

                        10 % vol. i vindyrkningszone B

                        —

                        10,5 % vol. i vindyrkningszone CI

                        —

                        11 % vol. i vindyrkningszone CII.

                  Det maksimale udbytte af produktionen af disse vine er:

                        —

                        10 000 kg/ha (6 000 l/ha) i zone B

                        —

                        11 000 kg (6 600 l/ha) i zone CI og CII.

                  Tilsætning, syring, afsyring og sødning er ikke tilladt. Analytiske og organoleptiske undersøgelser er obligatoriske. Afhængigt af druernes modenhedsgrad og produktionen og modningen af vinen kan følgende yderligere benævnelser benyttes:

                        —

                        Arhivsko vino

                        —

                        Desertno vino

                        —

                        Kasna berba

                        —

                        Izborna berba

                        —

                        Izborna berba bobica

                        —

                        Izborna berba prosušenih bobica

                        —

                        Ledeno vino.

               Liste over de pågældende beskyttede oprindelsesbetegnelser og beskyttede geografiske betegnelser: Den traditionelle benævnelse »Vrhunsko vino s kontroliranim zemljopisnim podrijetlom (Vrhunsko vino KZP)« kan benyttes om alle kroatiske vine med en beskyttet oprindelsesbetegnelse, som opfylder kravene til anvendelse af denne traditionelle benævnelse.

               Kategorier af vinavlsprodukter: Vin som defineret i bilag VII, del II, punkt 1, i forordning (EU) nr. 1308/2013.

               »Kvalitetno biser vino«

               Betegnelse: Kvalitetno biser vino

               Sprog: Kroatisk

               Definition:»Kvalitetno biser vino« er en traditionel benævnelse i henhold til artikel 112, litra a), i forordning (EU) nr. 1308/2013. Denne traditionelle benævnelse er et synonym for »beskyttet oprindelsesbetegnelse« og er tilladt til betegnelse af perlevin, som er fremstillet af kvalitetsvin, ung ikkefærdiggæret vin, druemost eller druemost i gæring fremstillet af druer af anbefalede sorter af arten Vitis Vinifera, i overensstemmelse med bekendtgørelsen om den nationale liste over certificerede druesorter (det kroatiske statstidende nr. 53/2014). Vine med den traditionelle benævnelse »Kvalitetno biser vino« skal have et totalt alkoholindhold på mindst 9 % vol. og et virkeligt alkoholindhold på mindst 7 % vol. og i lukkede beholdere ved 20 °C udvise et overtryk på mindst 1 bar og højst 2,5 bar, der skyldes ikketilsat kuldioxid i opløsning.

               Liste over de pågældende beskyttede oprindelsesbetegnelser og beskyttede geografiske betegnelser: Den traditionelle benævnelse »Kvalitetno biser vino« kan benyttes om alle kroatiske perlevine med en beskyttet oprindelsesbetegnelse, som opfylder kravene til anvendelse af denne traditionelle benævnelse.

               Kategorier af vinavlsprodukter: Perlevin som defineret i bilag VII, del II, punkt 8, i forordning (EU) nr. 1308/2013.

               »Mlado vino«

               Betegnelse: Mlado vino

               Sprog: Kroatisk

               Definition:»Mlado vino« er en traditionel benævnelse i henhold til artikel 112, litra b), i forordning (EU) nr. 1308/2013. Denne traditionelle benævnelse, der er tilladt for vine fremstillet af druer af anbefalede sorter af arten Vitis Vinifera, i overensstemmelse med bekendtgørelsen om den nationale liste over certificerede druesorter (det kroatiske statstidende nr. 53/2014), som er helt eller delvist færdiggæret. Vine med den traditionelle benævnelse »Mlado vino« skal markedsføres senest den 31. december i det kalenderår, hvor druerne blev høstet.

               Liste over de pågældende beskyttede oprindelsesbetegnelser og beskyttede geografiske betegnelser: Den traditionelle benævnelse »Mlado vino« kan benyttes om alle kroatiske vine med en beskyttet oprindelsesbetegnelse, som opfylder kravene til anvendelse af denne traditionelle benævnelse.

               Kategorier af vinavlsprodukter: Vin som defineret i bilag VII, del II, punkt 1, i forordning (EU) nr. 1308/2013.

               Vrhunsko pjenušavo vino

               Betegnelse: Vrhunsko pjenušavo vino

               Sprog: Kroatisk

               Definition:»Vrhunsko pjenušavo vino« er en traditionel benævnelse i henhold til artikel 112, litra a), i forordning (EU) nr. 1308/2013. Denne traditionelle betegnelse er et synonym for »beskyttet oprindelsesbetegnelse« og benyttes til at beskrive mousserende vin, der er fremstillet ved første alkoholgæring af friske druer eller druemost og ved anden alkoholgæring af vin, der er egnet til fremstilling af kvalitetsvin fremstillet af druer af anbefalede sorter af arten Vitis Vinifera, i overensstemmelse med bekendtgørelsen om den nationale liste over certificerede druesorter (det kroatiske statstidende nr. 53/2014). Mousserende vine med den traditionelle benævnelse »Vrhunsko pjenušavo vino« skal have et virkeligt alkoholindhold på mindst 10 % vol. og i lukkede beholdere ved 20 °C udvise et overtryk på mindst 3 bar, der skyldes ikketilsat kuldioxid i opløsning.

               Liste over de pågældende beskyttede oprindelsesbetegnelser og beskyttede geografiske betegnelser: Den traditionelle benævnelse »Vrhunsko pjenušavo vino« kan benyttes om alle kroatiske mousserende vine med en beskyttet oprindelsesbetegnelse, som opfylder kravene til anvendelse af denne traditionelle benævnelse.

               Kategorier af vinavlsprodukter: Mousserende vin som defineret i bilag VII, del II, punkt 4, i forordning (EU) nr. 1308/2013.

               »Kvalitetno vino s kontroliranim zemljopisnim podrijetlom (Kvalitetno vino KZP)«

               Betegnelse: Kvalitetno vino s kontroliranim zemljopisnim podrijetlom (Kvalitetno vino KZP), uanset om den er suppleret med:

                        —

                        Mlado vino: hvis den er fremstillet af druer af anbefalede sorter af arten Vitis Vinifera, i overensstemmelse med bekendtgørelsen om den nationale liste over certificerede druesorter (det kroatiske statstidende nr. 53/2014), som er helt eller delvist færdiggæret, og som markedsføres senest den 31. december i det kalenderår, hvor druerne er høstet

                        —

                        Arhivsko vino: hvis den lagres i kælder i mindst fem år, heraf mindst tre år på flaske

                        —

                        Desertno vino: hvis den er fremstillet ved forarbejdning af overmodne eller tørrede druer og har et naturligt alkoholindhold på mindst 16 % vol. og et virkeligt alkoholindhold på mindst 9 % vol.

               Sprog: Kroatisk

               Definition:»Kvalitetno vino s kontroliranim zemljopisnim podrijetlom (Kvalitetno vino KZP)« er en traditionel benævnelse i henhold til artikel 112, litra a), i forordning (EU) nr. 1308/2013. Denne traditionelle benævnelse er et synonym for »beskyttet oprindelsesbetegnelse« og benyttes til at betegne vine, der er fremstillet af druer af anbefalede sorter af arten Vitis Vinifera, i overensstemmelse med bekendtgørelsen om den nationale liste over certificerede druesorter (det kroatiske statstidende nr. 53/2014). Vine med den traditionelle benævnelse »Kvalitetno vino s kontroliranim zemljopisnim podrijetlom (Kvalitetno vino KZP)« skal have et naturligt alkoholindhold på mindst:

                        —

                        8,5 % vol. i vindyrkningszone B

                        —

                        9,0 % vol. i vindyrkningszone CI

                        —

                        9,5 % vol. i vindyrkningszone CII.

                  Det maksimale udbytte for disse vine er:

                        —

                        11 000 kg/ha (7 700 l/ha) i zone B

                        —

                        12 000 kg/ha (8 400 l/ha) i zone CI og CII.

                  Analytiske og organoleptiske undersøgelser er obligatoriske.

               Liste over de pågældende beskyttede oprindelsesbetegnelser og beskyttede geografiske betegnelser: Den traditionelle benævnelse »Kvalitetno vino s kontroliranim zemljopisnim podrijetlom (Kvalitetno vino KZP)« kan benyttes om alle kroatiske vine med en beskyttet oprindelsesbetegnelse, som opfylder kravene til anvendelse af denne traditionelle benævnelse.

               Kategorier af vinavlsprodukter: Vin som defineret i bilag VII, del II, punkt 1, i forordning (EU) nr. 1308/2013.